જેમ લક્ષ્મીજીનું વાહન ઘૂવડ છે તેમજ ઍથેંસની દેવી ઍથેનાનું વાહન પણ ઘૂવડ છે. અહીંની સ્રીઓ કુટુંબના સૌભાગ્ય અને સમૃધ્ધિ માટે ઍથેના સમક્ષ કમળનાં ફૂલ ચઢાવે છે અને દીપ પ્રગટાવી પૂજન કરે છે. ગ્રીસની લક્ષ્મી ‘રી’ નામની દેવી હતી. ઈ.સ. પૂર્વે પહેલી સદીના શક રાજવી ‘એજિલિસેસે’ આ સિક્કાઓનું ચલણ ચાલુ કર્યું હતું અને આ સિક્કાઓ પર રાજલક્ષ્મીનો આકાર છે. યૂનાનના કેટલાક જૂના સિક્કાઓ પર નૃત્ય મુદ્રામાં લક્ષ્મીની છાપ છે. આ ચિત્રણ કોઈ ભારતીય રાજવીનું નથી એતો પરદેશી રાજવી મોહમ્મદ ઘોરીના સિક્કા પર મળે છે. આ સિક્કા પર એક બાજુ પર લક્ષ્મીજી અને બીજી બાજુ નાગરી લિપિમાં મોહમ્મદ ઘોરીનું સાચું નામ અંકિત છે. આમ લક્ષ્મીજી જગવ્યાપક છે.